RO Jurnalul Oficial al Uniunii Europene C 91/9

Aviz privind taxa antidumping definitivă instituită asupra importurilor de module fotovoltaice pe bază de siliciu cristalin și componente cheie ale acestora (și anume celule) originare sau expediate din Republica Populară Chineză și privind taxa compensatorie definitivă instituită asupra importurilor de module fotovoltaice pe bază de siliciu cristalin și componente cheie ale acestora (și anume celule) originare sau expediate din Republica Populară Chineză: schimbarea denumirii unei societăți care face obiectul unui angajament

(2016/C 91/07)

Importurile de module fotovoltaice pe bază de siliciu cristalin și componente cheie ale acestora (și anume celule) originare sau expediate din Republica Populară Chineză fac obiectul unei taxe antidumping definitive instituite prin Regulamentul de punere în aplicare (UE) nr. 1238/2013 al Consiliului (1) și al unei taxe compensatorii definitive instituite prin Regulamentul de punere în aplicare (UE) nr. 1239/2013 al Consiliului (2).

Angajamentul oferit în cadrul procedurilor antidumping și antisubvenție privind importurile de module fotovoltaice pe bază de siliciu cristalin și componente cheie ale acestora (și anume celule) originare sau expediate din Republica Populară Chineză a fost acceptat prin Decizia de punere în aplicare 2013/707/UE a Comisiei (3).

Years Solar Co. Ltd [cod adițional TARIC (Tariful vamal integrat al Uniunii Europene) B898], o societate care face obiectul unui nivel individual al taxei antidumping de 41,3 %, instituit prin Regulamentul de punere în aplicare (UE) nr. 1238/2013, și unui nivel individual al taxei compensatorii de 6,4 %, instituit prin Regulamentul de punere în aplicare (UE) nr. 1239/2013, a informat Comisia că și-a schimbat denumirea în LERRI Solar Technology (Zhejiang) Co. Ltd.

Societatea a solicitat Comisiei să confirme că schimbarea denumirii nu afectează dreptul societății de a beneficia de nivelurile individuale ale taxei aplicate societății cunoscute anterior sub denumirea de Years Solar Co. Ltd.

Comisia a examinat informațiile furnizate și a concluzionat că schimbarea denumirii nu afectează în niciun fel constatările din Decizia de punere în aplicare 2013/707/UE.

Prin urmare, trimiterea din anexa la Decizia de punere în aplicare 2013/707/UE la:

Years Solar Co. Ltd B898

se interpretează ca trimitere la:

LERRI Solar Technology (Zhejiang) Co. Ltd B898

Codul adițional TARIC B898, atribuit anterior societății Years Solar Co. Ltd, se aplică societății LERRI Solar Technology (Zhejiang) Co. Ltd.

(1) Regulamentul de punere în aplicare (UE) nr. 1238/2013 al Consiliului din 2 decembrie 2013 de instituire a unei taxe antidumping definitive și de percepere definitivă a taxei provizorii impuse pentru importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză (JO L 325, 5.12.2013, p. 1).

(2) Regulamentul de punere în aplicare (UE) nr. 1239/2013 al Consiliului din 2 decembrie 2013 de instituire a unei taxe compensatorii definitive la importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză (JO L 325, 5.12.2013, p. 66).

(3) Decizia de punere în aplicare 2013/707/UE a Comisiei din 4 decembrie 2013 de confirmare a acceptării unui angajament oferit în legătură cu procedurile antidumping și antisubvenție privind importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză pentru perioada de aplicare a măsurilor definitive (JO L 325, 5.12.2013, p. 214).